בקרוב - "עיר האוהלים", אילוסטרציה | צילום: 123rf, חדשות

בת"א-יפו נערכים להגעת עשרות אלפי התיירים באירוויזיון: לקראת אירוח תחרות האירוויזיון בחודש מאי 2019 ובעקבות הביקוש העצום למקומות לינה בתל-אביב, עיריית תל-אביב-יפו פרסמה היום (חמישי) מכרז להקמת "עיר אוהלים" זמנית בפארק גני יהושע. היוזמה המפתיעה מגיעה לאחר שפורסם כי העירייה תספק ספינות ענק שישמשו כ"מלונות צפים".



כל העדכונים על הבחירות - הצטרפו לטלגרם של החדשות

"עיר האוהלים" תפעל לתקופה של כחודשיים - מהאירוויזיון ועד מצעד הגאווה, ותספק פתרונות לינה במחירים נגישים לכ-2000 אורחים שיגיעו מכל לעולם. הפרק נמצא במרחק הליכה מ"אקספו תל אביב", בו יתקיים האירוויזיון.



מתכוננים לאירוויזיון 2019 | צילום: פלאש 90, חדשות

המתחם צפוי לכלול כ-2,000 מיטות ברמת אירוח גבוהה, שירותים ומקלחות, אזור בילוי ומסיבות, מתחמי מזון ומשקאות, עמדה להשכרת אופניים, ולא פחות חשוב - שאטלים ל״יורו-וילג": מתחם הבילויים וההופעות של האירוויזיון. במתחם יופיעו כוכבי עבר והווה של התחרות ויוקרנו חצאי הגמר והגמר עצמו. חלק מהאוהלים יהיו "גלאמפינג" (glam camping) - מדובר בטרנד חם התופס תאוצה בעולם כולו ומספק שהייה באוהלים יוקרתיים, שמצד אחד קרובים לטבע ומצד שני נוחים כמו חדרי מלון.

היוזמה היצירתית מגיעה לאחר שכבר התברר שאין מספיק חדרי שינה במלונות בסביבת תל-אביב ובסוף חודש אוקטובר האחרון פורסם כי ספינות שייט ענקיות ישמשו כמלונות צפים. הספינות יעגנו מול חופי העיר - והתיירים יגיעו לעיר באמצעות שאטלים ימיים. על האוניות יתקיימו גם מסיבות ענק ומופעי זיקוקים.



גם הספינות יהוו פיתרון למחסור בחדרים? | צילום: 123RF, חדשות